CELEX: 62018TA0146
Language: lv
Date: 2020-09-09 00:00:00
Title: Lieta T-146/18: Vispārējās tiesas 2020. gada 9. septembra spriedums –BPCE u.c./ECB (Ekonomikas un monetārā politika – Kredītiestāžu prudenciālā uzraudzība – Iemaksa noguldījumu garantiju sistēmā vai vienotajā noregulējuma fondā neatsaucamu maksājumu saistību veidā – ECB uzticētie uzdevumi – ECB īpašās uzraudzības pilnvaras – Regulas (ES) Nr. 1024/2013 4. panta 1. punkta f) apakšpunkts un 16. panta 1. punkta c) apakšpunkts un 2. punkta d) apakšpunkts – Pasākums, kurā paredzēta vēl nenokārtoto neatsaucamo maksājumu saistību kumulatīvās summas atskaitīšana no pirmā līmeņa pamata kapitāla – Individuālas pārbaudes neesamība)

23.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 399/26
            
         
      Vispārējās tiesas 2020. gada 9. septembra spriedums –BPCE u.c./ECB
      (Lieta T-146/18) (1)
      
      (Ekonomikas un monetārā politika - Kredītiestāžu prudenciālā uzraudzība - Iemaksa noguldījumu garantiju sistēmā vai vienotajā noregulējuma fondā neatsaucamu maksājumu saistību veidā - ECB uzticētie uzdevumi - ECB īpašās uzraudzības pilnvaras - Regulas (ES) Nr. 1024/2013 4. panta 1. punkta f) apakšpunkts un 16. panta 1. punkta c) apakšpunkts un 2. punkta d) apakšpunkts - Pasākums, kurā paredzēta vēl nenokārtoto neatsaucamo maksājumu saistību kumulatīvās summas atskaitīšana no pirmā līmeņa pamata kapitāla - Individuālas pārbaudes neesamība)
      (2020/C 399/37)
      Tiesvedības valoda – franču
      
         Lietas dalībnieki
      
      
         Prasītāji: BPCE (Parīze, Francija) un 36 citi prasītāji, kuru vārdi ir norādīti sprieduma pielikumā (pārstāvji: A. Gosset-Grainville, M. Trabucchi un M. Dalon, advokāti)
      
         Atbildētāja: Eiropas Centrālā banka (pārstāvji: E. Koupepidou, R. Bax un F. Bonnard)
      
         Priekšmets
      
      Prasība ir balstīta uz LESD 263. pantu un ar to tiek lūgts daļēji atcelt, pirmkārt, ECB 2017. gada 19. decembra lēmumu ECB/SSM/2017-9695005MSX1OYEMGDF46/338 un, otrkārt, ECB 2019. gada 14. februāra lēmumu ECB-SSM-2019-FRBPC-22.
      
         Rezolutīvā daļa
      
      
                  1)
               
               
                  Atcelt Eiropas Centrālās bankas (ECB) 2017. gada 19. decembra lēmuma ECB/SSM/2017-9695005MSX1OYEMGDF46/338 4. punktu un ECB 2019. gada 14. februāra lēmuma ECB-SSM-2019-FRBPC 22 no 3.4. līdz 3.7. punktu.
               
            
                  2)
               
               
                  ECB atlīdzina tiesāšanās izdevumus.
               
            
         (1)  OV C 161, 7.5.2018.